jkorsvik/nowiki_second_scrape_merged huggingface dataset:
Momondo

momondo er en gratis reisesøkemotor. Brukere kan sammenligne priser på fly, hoteller, leiebiler og pakkereiser over hele verden. Reisesøkesiden ble lansert i Norge i 2008.
I tillegg til sin søkemotorteknologi, tilbyr momondo også reisetips og inspirerende innsikt til brukerne via sin blogg, Inspirasjon.


== Historie ==
momondo ble grunnlagt i Danmark i 2006 og har hovedkontor i København. Per 2016 har selskapet mer enn 200 ansatte. Da momondo først ble lansert i september 2006 var det kun en flysøkemotor. I oktober 2007 ble nettstedet relansert og utvidet til å omfatte Inspirasjon, en reiseblogg. I 2009 lanserte selskapet en rekke byguider som senere ble til «momondo Places», en byguideapp. Siden da har momondo utvidet ytterligere til å inkludere prissammenligning for hoteller, leiebiler og pakkereiser.
I april 2011 ble momondo og Skygate, moderselskapet på den tiden, kjøpt opp av det britisk-amerikanske reisesøkselskapet Cheapflights Media Ltd. (nå Momondo Group Ltd.). Momondo fortsetter å operere som et selvstendig datterselskap.
I 2014, solgte Momondo Group aksjemajoriteten til det amerikanske private equity fondet Great Hill Partners.I mai 2016 ble det rapportert at Momondo Group hadde 30 millioner amerikanske dollar, i inntekter, i første kvartal, med momondo ansvarlig for 60 % av inntektene.


== Priser ==
I 2010 kåret Travel + Leisure momondo til det beste reisenettstedet for å finne rimelige priser.Frommer's ga momondo første plass på listen over reiseguidens «10 Beste Flybillettsøkesider».På Travolution Awards, mottok momondo prisen for Beste Metasøknettsted i både 2014 og 2015.momondo har også blitt godt mottatt av globale medier: i en «Topp reisenettsteder for å planlegge ditt neste eventyr»-sak i Forbes, ble momondo trukket fram som «et av de beste reisenettstedene for å finne gode tilbud med en av de mest intuitive metasøkemotorene», og The New York Times hyllet nettstedets evne til å «finne kombinasjoner av flyreiser som du ikke kan finne noe annet sted».


== Se også ==
Trivago


== Referanser ==


== Eksterne lenker ==
Offisielt nettsted
Julianadorp

Julianadorp kan sikte til:

Julianadorp (Nederland), landsby i provinsen Noord-Holland i Nederland.
Julianadorp (Curaçao), bydel i Willemstad på Curaçao.
Kiwamu Satō

Kiwamu Satō (japansk: 佐藤究, Satō Kiwamu, pseudonymet til Norikazu Satō; født 13. september 1977 i Fukuoka, Japan) er en japansk krim- og essayforfatter.
I 2004 vant han Gunzō-litteraturprisen for sin roman Sājiusu no shinigami («Sergius' dødsengel», engelsk undertittel: «god does not play dice» (sic)).I 2016 vant han Edogawa Rampō-litteraturprisen for romanen QJKJQ.


== Bøker ==
Sājiusu no shinigami, Kodansha Ltd., 2005, ISBN 9784062129053 (først publisert i litteraturmagasinet Gunzō i 2004
Sōdorikkā, 2009, Kodansha Ltd., ISBN 9784062151757 (først publisert i litteraturmagasinet Gunzō i 2008)
QJKJQ, Kodansha Ltd., 2016,
Ank: a mirroring ape, 2017, Kodansha Ltd.


== Priser ==
Gunzō-litteraturprisen, 2004
Edogawa Rampō-litteraturprisen, 2016
Haruhiko Ōyabu-prisen (for Ank: a mirroring ape), 2018
Eiji Yoshikawas litteraturpris for nykommere (for Ank: a mirroring ape), 2018


== Referanser ==


== Eksterne lenker ==
Twitter
Vesterelva (Vardø)

Vesterelva (nordsamisk: Jonnejohka, historisk Jånnejåkka) er ei elv i Vardø kommune i Finnmark. Den har utspring sørøst for Langryggen og renner mot nordøst til munningen i Persfjorden. Vesterelva er 18,0 kilometer lang.
Mesteparten av nedbørfeltet ligger innenfor Varangerhalvøya nasjonalpark, som ble opprettet i 2006.


== Referanser ==
Langryggen

Langryggen(nordsamisk: Juovkkaidčearru) er et fjell i Båtsfjord og Vardø kommune i Finnmark. Det ligger sentralt på østre del av Varangerhalvøya og danner et platå mellom Sandfjordelva i nord og vest, Vesterelva i øst og Tverrelva i sør. Fjellet har flere toppunkter, hvorav det høyeste er på 407 meter over havet.


== Referanser ==
Emmastad

Emmastad er en bydel i Willemstad, hovedstaden på Curaçao.
Emmastad ligger nord for Schottegat.
Området ble bygget ut som et boligområde primært for funksjonærer og ledelse ved Shells oljeraffineri på Curaçao.


== Referanser ==
Expensive Typewriter

Expensive Typewriter var en teksteditor som kjørte på minidatamaskinen DEC PDP-1. Ettersom programmet kunne brukes på en IBM Selectric s skrivemaskin, en elektrisk skrivemaskin som ble lansert av IBM i 1961, blir det betraktet som verdens første tekstbehandlingsprogram. Programmet ble skrevet mellom 1961 og 1962 av Steve Piner og L. Peter Deutsch. I tråd med tidligere navngiving på editoren Colossal Typewriter, ble den kalt «Expensive Typewriter» fordi PDP-1 kostet mye penger.


== Referanser ==
Jake LaMotta

Giacobbe La Motta, kjent som Jake LaMotta, (født 10. juli 1922, død 19. september 2017 i Miami) var en amerikansk verdensmester i mellomvektsboksing.


== Boksekarriere ==
LaMotta, som ble født i Bronx, begynte å bokse i en tidlig alder, da hans far fikk ham til å slåss mot andre barn i nabolaget som underholdning for de voksne. Pengene han tjente på disse kampene gikk til husleien. Etter en periode i skole vendte han tilbake til boksingen i 1941 i en alder av 19 år.
LaMotta - som oppnådde en rekordliste på ialt 83 profesjonelle seire (herav 30 på knockout), 19 nederlag og 4 uavgjorte - var den første som beseiret den ellers uovervinnelige Sugar Ray Robinson, da han vant på poeng etter ti runder i deres andre innbyrdes kamp av seks. Dette var den eneste kampen LaMotta vant over Robinson. 
I 1947 tapte han for Billy Fox. Senere ble kampen sterkt kontroversiell, da LaMotta senere i 1960 under en høring for USAs senat avslørte at han hadde tapt kampen med vilje. Bakgrunnen var en avtale med mafiaen om en stor tittelkamp, hvor LaMottas odds ville være lavere på grunn av det nylige nederlaget. LaMotta forsvarte seg siden med at det ikke var uvanlig med fiksede kamper på den tiden, det usedvanlige var kun at han hadde innrømmet det. Høringen og LaMottas vitnemål var en medvirkende faktor til at mafiaens og gangsteren Frankie Carbos innflytelse i amerikansk profesjonell boksing ble svekket.
LaMotta ble verdensmester i 1949 i Detroit etter seier over franskmannen Marcel Cerdan, hvis arm var gått ut av ledd  i første runde og han måtte oppgi kampen innen tiende runde begynte. Det ble arrangert en revansjekamp, men Cerdans fly styrtet over Azorene på vei til kampen.


== Privatliv ==
Hans liv var omtrent like turbulent utenfor som innenfor ringen, og ble filmatisert i Den rasende oksen med Robert De Niro i tittelrollen.


== Referanser ==


== Eksterne lenker ==
(en) Jake LaMotta på Internet Movie Database 
(en) Jake LaMotta hos The Movie Database 
(en) Jake LaMotta hos Internet Broadway Database 
(de) Jake LaMotta – Munzinger Sportsarchiv 
(en) Jake LaMotta – BoxRec
Sydney Camm

Sydney Camm (født 5. august 1893 i Windsor, død 12. mars 1966 i Richmond) var en britisk flykonstruktør. Camm har konstruert 52 ulike fly fra 1920-tallets biplan til 1950-tallets jetfly. Blant hans arbeider finnes legendariske jagerfly som Hawker Hurricane, Hawker Typhoon og Hawker Hunter. På midten av 1930-tallet var 84 % av flyene i Royal Air Force konstruert av ham.


== Oppvekst ==
Sydney Camm vokste opp i Windsor. Han og hans brødre begynte å bygge modellfly i deres fars snekkerverksted som de senere solgte i butikken Herbert's i Eton. Mange av kundene var elever ved Eton College. I 1911 begynte Camm å bygge et  glidefly i fullskala som etterhvert ble forsynt med motor. Sydney Camm var en av grunnleggerne til Windsors modellflyklubb i 1912.


== Yrkesliv ==
I 1914 begynte Sydney Camm å arbeide i  Martinsyde på Brooklands for i 1923 å gå over til Hawker Aircraft. Camms første egne konstruksjon var Hawker Cygnet som stilte opp i Lympne light aircraft competition i 1924 og vant i 1925. I 1926 innledet Camm sin mest intensive arbeidsperiode som resulterte i Hawker Nimrod, Hawker Hart og Hawker Fury. Selv om de etter tidens mål var moderne og relativt raske fly ble de etterhvert avleggs. Derfor begynte Camm i 1934 å arbeide på sitt kanskje mest kjente fly, Hawker Hurricane. Under andre verdenskrig fortsatte han å videreutvikle den konstruksjonen til Hawker Typhoon, Hawker Tempest og Hawker Sea Fury. Etter  krigen  begynte Camm å konstruere jetfly, Hawker Sea Hawk, Hawker Hunter og Hawker Siddeley Kestrel (en forgjenger til Hawker Siddeley Harrier). Han ble adlet i 1953. Camm gikk av med pensjon i 1965, men fortsatte  i ledelsen for  Hawker Siddeley frem  til sin død året etter.


== Referanser ==
Maylandia estherae

Maylandia estherae, også kalt rød zebra er en art av ciklider som er endemisk til Malawisjøen i Afrika.
Den er en munnruger. Hunnen holder de befruktede eggene, og senere yngelen, i munnen. De slippes fri etter rundt 21 dager.
Arten ble tidligere regnet til slekten Pseudotropheus, men det navnet er nå begrenset til andre fisk.
De fleste iktyologiske taksonomer plasserer arten i Maylandia, skjønt Ad Konings, og dermed store deler av den akvarierelaterte litteraturen, bruker Metriaclima i stedet.
Hunner kan bli opptil 10 cm lange, mens hanner blir opptil 12,7 cm.
Til tross for navnet «rød zebra», har disse fiskene ofte blå striper i tillegg.
Hannen er territoriell. 


== Eksterne lenker ==
(en) Maylandia estherae – oversikt og omtale av artene i WORMS-databasen 
(en) Maylandia estherae i Encyclopedia of Life 
(en) Maylandia estherae i Global Biodiversity Information Facility 
(en) Maylandia estherae hos FishBase 
(en) Maylandia estherae hos NCBI 
(en) Kategori:Maylandia estherae – bilder, video eller lyd på Wikimedia Commons 
Maylandia estherae – detaljert informasjon på Wikispecies
Korthalegressmett

Korthalegressmett (Amytornis merrotsyi) er en art i slekten gressmetter (Amytornis) som inngår i alvesmettfamilien (Maluridae) og tilhører gruppen av sangfugler (Passeri), som er spurvefugler (Passeriformes). Ifølge nyere forskning sorterer arten som eneste art i underslekten Cryptamytis, som er én av fire underslekter i Amytornis. Arten overlever i kraft av to underarter og er endemisk for Sør-Australia.


== Beskrivelse ==
Hvitbryngressmetten har ei blek kryptisk utfarget fjærdrakt og er tilpasset en livsstil på bakken. Den måler cirka 15–18 cm og veier omkring 23 g. Hannen har spettet (sorte og hvite) overside på mørk rustrød bakgrunn. Hodet har hvit bakgrunn med tilsvarende spetter. Stjerten er rustrød og grålig i flere nyanser. Undersiden går fra hvit i brystet og gradvis over mot sandfarget i undergumpen. Hunnen ligner hannen, men har en markant rustrød flekk på hver side av underbrystet. Arten ligner til forveksling stripegressmett (A. striatus), men har klart kortere stjert, kraftigere nebb og lengre ben. De ble tidligere regnet til samme art.Arten erterrestrisk og trives i stenete skråninger og åsrygger som er overvokst med mindre trær og krattskog. Det er ukjent fra arter eter, men fuglene opptrer både solitært og i små grupper. Svært lite er kjent om hekkingen.


== Inndeling og utbredelse ==
Inndelingen følger HBW Alive og er i henhold til Rowley & Russell (2017). Norske navn på artene følger Norsk navnekomité for fugl og er i henhold til Syvertsen et al. (2008). Norske navn i parentes er ikke offisielle navn, men kun en foreløpig beskrivelse på en art som ikke har blitt offisielt navngitt enda.

Passeriformes, spurvefugler
Passeri, sangfugler
Meliphagoidea
Maluridae, alvesmettfamilien
Amytornithinae, gressmetter, 1 slekt, 4 underslekter, 11 arter
Amytornis, gressmettslekten, 4 underslekter, 11 arter
Maluropsis
A. barbatus, hvitbryngressmett
Magnamytis
A. woodwardi, hvitstrupegressmett
A. dorotheae, carpentariagressmett
A. striatus, stripegressmett
Cryptamytis
A. merrotsyi, korthalegressmett
A. m. pedleri, utbredt i det sørlige sentrale Sør-Australia (Gawler Ranges)
A. m. merrotsyi (nominatformen), utbredt i det østlige sentrale Sør-Australia (Flinders Ranges)
Amytornis
A. housei, svartgressmett
A. goyderi, sandgressmett
A. ballarae, kalkadoongressmett
A. purnelli, steingressmett
A. textilis, slettegressmett
A. modestus, (tykknebbgressmett, langhalegressmett)
Malurinae, alvesmetter


== Referanser ==


== Eksterne lenker ==
(en) Korthalegressmett i Global Biodiversity Information Facility 
(no) Korthalegressmett hos Artsdatabanken 
(en) Korthalegressmett hos ITIS 
(en) Korthalegressmett hos NCBI 
(en) Kategori:Amytornis merrotsyi – bilder, video eller lyd på Wikimedia Commons 
Amytornis merrotsyi – detaljert informasjon på Wikispecies
12-biter

12-biter heltall, minneadresser, databusser eller andre dataenheter er innen informatikken benevnelsen på de som er inntil 12 biter (1.5 oktetter) brede. Benevnelsen brukes også om 12-biter mikroprosessorer og aritmetisk logiske enheter.
12-biter binære tall har 212 eller 4 096 (10 000 oktale og 1 000 heksadesimale) distinkte kombinasjoner.
Den best kjente 12 biter mikroprosessor var PDP-8 og dens slektninger, slik som Intersil 6100, som ble brodusert fra august 1963 til midten av 1990-tallet. Mange analog-til-digital konvertere har 12-biter oppløsning. Enkelte PIC mikrokontrollere har 12-biter ordstørrelse.


== Eksterne lenker ==
DIGITAL Computing Timeline: 12-bit architecture
Earle Dickson

Earle Dickson (født 10. oktober 1892, død 21. september 1961) var en oppfinner fra USA. Han oppfant plasteret.


== Eksterne lenker ==
BAND-AID® BRAND HERITAGE
De sentralamerikanske Kordillerene

De sentralamerikanske Kordillerene er betegnelsen på fjellkjedene i Mellom-Amerika. Fjellene strekker seg fra Tehuantepeceidet i Mexico til sumpområdet Tapón del Darién mellom Panama og Colombia. Fjellene er en del av Kordillerene, fjellkjedene vest i Nord-, Mellom- og Sør-Amerika.


== Inndeling ==
Sierra Madre de Chiapas i Mexico og Guatemala.
Sierra de los Cuchumatanes i Guatemala.
Sierra de Chuacús i Guatemala.
Sierra de Santa Cruz i Guatemala.
Sierra de las Minas i Guatemala.
Sierra del Merendón i Guatemala og Honduras.
Mayafjella i Guatemala og Belize.
Cordillera del Norte i Honduras.
Cordillera Central i Honduras.
Cordillera del Sur i Honduras.
Cordillera de Apaneca i El Salvador.
Cordillera Cacahuatique-Corobán i El Salvador.
Cordillera Volcánica i Nicaragua og Costa Rica.
Cordillera Central i Nicaragua.Cordillera Isabelia
Cordillera DarienseCordillera de Guanacaste i Costa Rica.
Cordillera de Talamanca i Costa Rica og Panama.
Cordillera Volcánica Central i Costa Rica.
Sierra de Tilarán i Costa Rica.
Cordillera Central (Serranía de Tabasará) i Panama.
Serranía del Darién i Panama og Colombia.


== Referanser ==
Martin Hilstad

Martin Hilstad (født 6. desember 1913 i Meldal, død 4. september 1983 i Trondheim) var en norsk forfatter og lyriker. 
Han begynte å skrive dikt i 17-18 års alderen, og noen av de første ble trykt i bygdebladet Orkmannen. Han flyttet til Stoksund i 1944. Han var lærer, gårdbruker og klokker i Stoksund kirke fra 1970 til 1983. Han har vært med i tre diktantologier og har gitt ut syv bøker med dikt og prosa. 
Han mottok Kulturprisen for Åfjord kommune i 1978.


== Bibliografi ==
Segn og syn: dikt og småstykker frå Resdalen og Vålås-gard i Meldal. Trondheim: Rune. 1968. 
Klokketårnet ved havet: skildringer frå ei bygd i ytre Fosen. Trondheim: Rune. 1969. 
Vera eit menneske: dikt. Oslo: Lutherstiftelsen/Sambåndet. 1973. ISBN 8253131402. 
Langt gard-imellom: dikt. Trondheim: Rune. 1974. ISBN 8252300502. 
Ord eg skulle ha sagt. Trondheim: Rune. 1975. ISBN 8252300715. 
På attgrodde stigar. Trondheim: Rune. 1977. ISBN 8252301649.
Skund deg, bror: dikt. Oslo: Lunde. 1981. ISBN 8252030513. 


== Referanser ==
Junior-VM i friidrett 2014 – Høydehopp menn

Høydehopp for menn under Junior-VM i friidrett 2014 ble arrangert på Hayward Field i Eugene i USA 23. og 25. juli 2014.


== Medaljevinnere ==


== Rekorder ==


== Resultater ==


=== Finale ===
25. juli
Starttid: 18:29  Temperatur: 28 °C  Luftfuktighet: 33 %
Sluttid: 20:35  Temperatur: 25 °C  Luftfuktighet: 41 %


=== Kvalifisering ===
23. juli
Kvalifiseringsstandarden var 2,19 (Q) men minst de 12 beste utøverne (q) gikk videre til finalen


==== Oppsummering ====


==== Detaljer ====
Kvalifiseringsstandarden var 2,19 (Q) men minst de 12 beste utøverne (q) gikk videre til finalen


===== Group A =====
25. juli
Starttid; 18:16  Temperatur: 18 °C  Luftfuktighet: 64 %
Sluttid: 19:18  Temperatur: 18 °C  Luftfuktighet: 56 %


===== Group B =====
25. juli
Starttid; 18:14  Temperatur: 18 °C  Luftfuktighet: 64 %
Sluttid: 19:19  Temperatur: 18 °C  Luftfuktighet: 56 %


== Deltakere ==
Ifølge en uoffisiell telling deltok 26 utøvere fra 19 land i denne øvelsen.

Australia Australia (1)
Belarus Belarus (2)
Colombia Colombia (1)
Tsjekkia Tsjekkia (1)
 Tyskland (2)
Hellas Hellas (1)
Italia Italia (1)
Jamaica Jamaica (2)
Japan Japan (2)
Mexico Mexico (1)
Polen Polen (1)
Portugal Portugal (1)
Russland Russland (2)
 Sør-Afrika (1)
Sør-Korea Sør-Korea (1)
Sverige Sverige (1)
Tyrkia Tyrkia (1)
Storbritannia Storbritannia (2)
USA USA (2)


== Referanser ==


== Kilder ==
Resultater - kvalifisering
Resultater - finale


== Eksterne lenker ==
IAAF - Offisiell hjemmeside
Atomic Energy of Canada Limited

Atomic Energy of Canada Limited (AECL) er et canadisk føderalt statlig selskap og Canadas største laboratorium og vitenskap og teknologi innenfor kjernekraft. Selskapet ble grunnlagt i 1952. På 1950-tallet utviklet AECL CANDU reaktorens teknologi og i oktober 2011 lisensierte selskapet denne teknologien til Candu Energy, som er et heleid underforetak av SNC-Lavin.
Selskapet hadde i 2006 et overskudd på 574 millioner canadiske dollar og har omkring 3200 ansatte verden over.


== Eksterne lenker ==
hjemmeside
"Why was a Chalk River reactor shut down in November 2007, causing a shortage in medical radioisotopes?" (Canadian Nuclear FAQ)
Wanda Metropolitano

Wanda Metropolitano er et fotballstadion i Madrid i Spania. Banen var tidligere kommunalt eid og gikk da under navnet Estadio de la Comunidad de Madrid og Estadio Olímpico de Madrid. Nå eies og brukes banen av den spanske klubben Atlético Madrid, som spiller i Primera División. Finalen av UEFA Champions League for sesongen 2018/2019 ble spilt her 1. juni 2019.. Ved denne anledning gikk arenaen under navnet Estadio Metropolitano.


== Referanser ==


== Eksterne lenker ==
(es) Offisielt nettsted 
(en) Estadio Metropolitano, Madrid – kategori av bilder, video eller lyd på Commons
Ronald Geving

Ronald Sitter Geving (født 30. mai 1943 i Flatanger i Nord-Trøndelag) er en tidligere, norsk gårdbruker og politiker (Sp). Han var Flatangers ordfører 1988–1995 og varaordfører 1984–1987.Han er sønn av gårdbruker Alf Geving og hustru Johanne Sitter på Nergården på Sitter. Eldstebroren Carl Sitter Geving har vært lærer og kommune- og fylkespolitiker for Arbeiderpartiet. Morsslekten hadde sterke politiske og religiøse interesser. Morfaren Carl Sitter var gårdbruker, emissær og ordfører for Venstre. Oldefaren og tippoldefaren var kommunepolitikere og sentrale i en religiøs vekkelse i Flatanger. Også Ronald Gevings far var kommunepolitiker.Ronald Geving overtok som gårdbruker på Nergården i 1965. Han giftet seg i 1966 med Anny Haugen fra Osen; direktør og tidligere statssekretær Ole Morten Geving er deres sønn.Foruten sine kommunepolitiske verv har Geving også ledet Flatanger bondelag.


== Referanser ==
Junior-VM på skøyter 1983

Junior-VM på skøyter 1983, det 10. offisielle juniorverdensmesterskapet i ISU-regi, ble arrangert på Zetra Ice rink i Sarajevo i daværende Jugoslavia den 5. og 6. mars 1983.


== Medaljevinnere – sammenlagt ==


== Resultater ==


=== Sammenlagt kvinner ===


=== Sammenlagt menn ===


== Litteratur ==
Trond Eng, red. (november 2002). «World championships junior 1973–2002, ladies – 1983 ( 10 ) Sarajevo / Zetra». All time international championships – Complete results 1889–2002 (engelsk). Askim: World speed skating statisticians association (WSSSA) – Skøytenytt. s. 21. 
Trond Eng, red. (november 2002). «World championships junior 1972–2002, men – 1983 ( 10 ) Sarajevo / Zetra». All time international championships – Complete results 1889–2002 (engelsk). Askim: World speed skating statisticians association (WSSSA) – Skøytenytt. s. 135. 


== Eksterne lenker ==
(en) Junior-VM på skøyter 1983, kvinner – Resultatoversikt på SpeedSkatingNews.info.
(en) Junior-VM på skøyter 1983, menn – Resultatoversikt på SpeedSkatingNews.info.
Resultatoversikt på SpeedSkatingStats.com en nl. for kvinner
Resultatoversikt på SpeedSkatingStats.com en nl. for menn
(en) Junior-VM på skøyter 1983 resultatmeny for både kvinner og menn på www.ISU.html.infostradasports.com
«World Junior Championships 1983 (Men)» (engelsk). SkateResults.com. Arkivert fra originalen 26. februar 2010. Besøkt 20. september 2017.  Kvinnenes konkurranse-resultater er ikke lagret på Wayback Machine.
Jake Clarke-Salter

Jake-Liam Clarke-Salter (født 22. september 1997) er en engelsk fotballspiller som spiller for Queens Park Rangers FC.


== Referanser ==


== Eksterne lenker ==
(en) Jake Clarke-Salter – UEFA 
(en) Jake Clarke-Salter – Transfermarkt 
(en) Jake Clarke-Salter – WorldFootball.net 
(en) Jake Clarke-Salter – Soccerbase.com 
(en) Jake Clarke-Salter – Soccerway 
(en) Jake Clarke-Salter – FBref
Kyle Scott

Kyle Michael Scott (født 22. desember 1997) er en engelsk-amerikansk fotballspiller som fra 30. juni 2019 er klubbløs.


== Referanser ==


== Eksterne lenker ==
(en) Kyle Scott – UEFA 
(en) Kyle Scott – Major League Soccer 
(en) Kyle Scott – Transfermarkt 
(en) Kyle Scott – WorldFootball.net 
(en) Kyle Scott – Soccerbase.com 
(en) Kyle Scott – Soccerway 
(en) Kyle Scott – FBref
På ærens makt

På ærens makt, (originaltittel: The Road to Glory) er et amerikansk krigsdrama fra 1936, regissert av Howard Hawks.


== Handling ==
Historien følger tilværelsen i skyttergravene under første verdenskrig, gjennom livet til et fransk regiment. Etter hvert som soldater blir drept ved fronten og deretter erstattet av nye soldater, blir løytnant Denet mer og mer dyster.
Denet er samtidig forelsket i en sykepleier ved navn Monique, som også kaptein La Roche er veldig interessert i.


== Medvirkende ==
Fredric March - løytnant Michel Denet
Warner Baxter - kaptein Paul La Roche
Lionel Barrymore - Papa La Roche / menig Morin
June Lang - Monique La Coste
Gregory Ratoff - russisk sersjant
Victor Kilian - høy sersjant
Paul Stanton - kaptein
John Qualen - soldat med arr
Julius Tannen - løytnant Tannen
Theodore von Eltz - major
Paul Fix - andre frivillige
Leonid Kinskey - soldat
Jacques Lory - kurier
Jacques Vanaire - lege
Edythe Raynore  - sykepleier
George Warrington - Jean Dulac


== Referanser ==


== Eksterne lenker ==
(en) På ærens makt på Internet Movie Database 
(fr) På ærens makt på Allociné 
(en) På ærens makt på AllMovie 
(en) På ærens makt på Turner Classic Movies
Gregg Toland

Gregg Toland (født 29. mai 1904 i Charleston i Illinois, død 28. september 1948 i Los Angeles i California) var en amerikansk filmfotograf. Han er blant annet kjent for sin teknisk revolusjonerende bruk av dybdefokus i filmer som Stormfulle høyder (1939), Den lange reisen hjem (1940) og Citizen Kane (1941)


== Filmografi (utvalg) ==
1936 – På ærens makt
1939 – Stormfulle høyder
1940 – Vredens druer
1941 – Citizen Kane
1941 – Kvinnen uten hjerte
1945 – Situasjonens herre
1946 – De beste år av vårt liv


== Referanser ==


== Eksterne lenker ==
(en) Gregg Toland på Internet Movie Database 
(sv) Gregg Toland i Svensk Filmdatabas 
(da) Gregg Toland på Filmdatabasen 
(fr) Gregg Toland på Allociné 
(en) Gregg Toland på AllMovie 
(en) Gregg Toland hos The Movie Database
Gárgašjohka

Gárgašjohka (nordsamisk, historisk Gargašjåkka) er ei elv i Båtsfjord kommune i Finnmark. Den er ei sideelv til Komagelva og har utspring nordøst for Skipskjølen. Elva renner først mot nordøst, før den snur mot sørøst ved fjellskaret Ruossa, hvor en forgreining fører noe vann over til Sandfjordelvas nedbørfelt. Gárgašjohka løper sammen med Komagelva tre kilometer nordøst for Bjørnskardet. Underveis tar den opp sideelva Vuoččalanjohka, som er både lengre og har større vannføring enn hovedelva ved samløpet. Gárgašjohka er 13,8 kilometer lang, eller 16,0 kilometer regnet fra Vuoččalanjohkas utspring.


== Referanser ==